**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL**

**PANAUDOS SUTARTĮ USĖNŲ SENIŪNIJOS BENDRUOMENEI**

2016 m. d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu, Šilutės rajono savivaldybės tarybos 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu, Šilutės rajono savivaldybės taryba n u s p r e n d ž i a:

1. Perduoti asociacijai Usėnų seniūnijos bendruomenei, juridinio asmens kodas 177488773, pagal panaudos sutartį dešimties metų laikotarpiui įstaigos įstatuose numatytai veiklai vykdyti Savivaldybei nuosavybės teise priklausančią Šilutės r. sav., Usėnų sen., Usėnų k., Nemuno g. 1A, esančio pastato – klubo su bendrosios praktikos ir odontologo kabinetais 492,08 kv. m ploto dalį (nekilnojamojo turto kadastro ir registro dokumentų byloje Nr. 88/10255, registro Nr. 50/130594, pastato pažymėjimas plane 2C2p, unikalus Nr. 8897-7006-0028, perduodamų patalpų pažymėjimai plane 1-20, 1-21, 1-22, 1-23, 1-24, 1-25, 1-26, 1-32, 1-33, 1-37, II-42, II-43, II-44, II-45, II-48, II-53, II-55, bendras plotas 416,06 kv. m, su bendro naudojimo patalpomis, pažymėtomis 1-27, 1-28, 1-30, 1-31, II-40, kurių perduodamas plotas 76,02 kv. m).

2. Pripažinti netekusiu galios Savivaldybės tarybos 2010 m. lapkričio 25 d. sprendimo Nr. T1-1574 „Dėl nekilnojamojo turto perdavimo pagal panaudos sutartį Usėnų seniūnijos bendruomenei“ 1 punktą.

3. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu turto panaudos sutartį bei perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2016-04-26

Virgilijus Pozingis Živilė Targonskienė Stanislova Dilertienė

2016-04-25 2016-04-25 2016-04-25

Zita Tautvydienė Vita Stulgienė

2016-04-25 2016-04-25

Rengė

Daiva Thumat, (8 441) 79 210, el. p. daiva.thumat@silute.lt

2016-04-25

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL**

**PANAUDOS SUTARTĮ USĖNŲ SENIŪNIJOS BENDRUOMENEI“**

2016 m. balandžio 25 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti asociacijai Usėnų seniūnijos bendruomenei, juridinio asmens kodas 177488773, pagal panaudos sutartį dešimties metų laikotarpiui įstaigos įstatuose numatytai veiklai vykdyti Savivaldybei nuosavybės teise priklausančią Šilutės r. sav., Usėnų sen., Usėnų k., Nemuno g. 1A, esančio pastato – klubo su bendrosios praktikos ir odontologo kabinetais 492,08 kv. m ploto dalį.* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 1 dalies 4 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis savivaldybės tarybos nustatyta tvarka asociacijoms.*  *Usėnų seniūnijos bendruomenei pagal 2012-05-28 Panaudos sutartį Nr. R5-(9.40)-506 yra perduota Šilutės r. sav., Usėnų sen., Usėnų k., Nemuno g. 1A, esančio pastato – klubo su bendrosios praktikos ir odontologo kabinetais 457,62 kv. m ploto dalis. Panaudos sutarties galiojimo terminas – iki 2017-05-28, tačiau teikiant paraiškas dėl paramos kaimo bendruomenėms šio termino neužtenka. Usėnų seniūnijos bendruomenė prašo pratęsti Panaudos sutarties terminą ir papildomai perduoti apleistą ir nenaudojamą 29,14 kv. m ploto patalpą, kadastro duomenų bylos plane pažymėtą 1-37 (senas žymėjimas II-35). Atsižvelgiant į Usėnų seniūnijos bendruomenės prašymą, tikslinga patalpas naujai perduoti, o seną Panaudos sutartį nutraukti.* |
| ***3. Kokių pozityvių rezultatų laukiama.*** |
| *Usėnų seniūnijos bendruomenei bus perduotas nekilnojamasis turtas reikalingas veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pripažįstamas netekusiu galios Savivaldybės tarybos 2010 m. lapkričio 25 d. sprendimo Nr. T1-1574 „Dėl nekilnojamojo turto perdavimo pagal panaudos sutartį Usėnų seniūnijos bendruomenei“ 1 punktas. Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės r. sav., Usėnų sen., Usėnų k., Nemuno g. 1A; Usėnų seniūnijos bendruomenei.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga:* [*priedas Nr. 1*](TUR07priedas1.pdf)*;* [*priedas Nr. 2*](TUR07priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*